b"\n_START_ARTICLE_\nRichard Swinburne\n_START_PARAGRAPH_\nRichard Swinburne (s\xc3\xbcndinud 26. detsembril 1934 Smethwickis Staffordshire'is Inglismaal) on Briti filosoof (religioonifilosoof), Briti Akadeemia liige. _NEWLINE_Swinburne on Jumala eksistentsi filosoofiliste argumentide m\xc3\xb5jukas pooldaja._NEWLINE_Ta l\xc3\xb5petas 1957. aastal kiitusega Oxfordi \xc3\x9clikooli bakalaureusekraadiga filosoofias, politoloogias ja majandusteaduse alal. Sai 1959. aastal Oxfordist doktorikraadi filosoofias ja 1960. aastal teoloogidiplomi._NEWLINE_Ta oli aastatel 1974\xe2\x80\x931984 Keele'i \xc3\x9clikooli  filosoofiaprofessor ja 1985\xe2\x80\x932002 Oxfordi \xc3\x9clikooli kristliku religiooni filosoofia professor. 2002. aastast emeriitprofessor. Ta on t\xc3\xb6\xc3\xb6tanud peamiselt religioonifilosoofia, metaf\xc3\xbc\xc3\xbcsika, epistemoloogia ja vaimufilosoofia vallas. Aastatel 1977\xe2\x80\x931981 ilmus Swinburne'il teismi filosoofilise anal\xc3\xbc\xc3\xbcsi triloogia ja 1989\xe2\x80\x931998 kristlike doktriinide filosoofilise anal\xc3\xbc\xc3\xbcsi tetraloogia. Ta on avaldanud t\xc3\xb6id ka teadusfilosoofia alal._NEWLINE_Swinburne oli anglikaan, kuid 1995. aastal vahetas usku ning hakkas \xc3\xb5igeusklikuks."